**Αθήνα:** 16.03.2021

**ΑΝΑΚΟΙΝΩΣΗ**

**Παρασκευή 19 Μαρτίου ανοίγει η πλατφόρμα εμβολιασμού κατά του COVID 19 για άτομα με αναπηρίες και χρόνιες παθήσεις**

Μετά από διαβουλεύσεις και συνεργασία με το υπουργείο Υγείας αλλά και την Εθνική Επιτροπή Εμβολιασμών με την ΕΣΑμεΑ, ανακοινώθηκε πριν από λίγο ότι ανοίγει σε 3 μέρες η πλατφόρμα εμβολιασμού κατά του κορονοϊού, για άτομα με αναπηρίες και χρόνιες παθήσεις. Η προτεραιοποίηση είναι στον πίνακα που επισυνάπτεται.

Στον πίνακα μεταξύ άλλων βρίσκονται οι παρακάτω ευπαθείς ομάδες:

* Άτομα με μεταμόσχευση, συμπαγών οργάνων ή αιμοποητικών ή σε αναμονή για μεταμόσχευση
* Νεφρική ανεπάρκεια
* Κυστική ίνωση
* Άτομα με σύνδρομο Down
* Καρκίνος υπό αγωγή (συμπαγούς οργάνου ή αιματολογικός)
* Σοβαρά χρόνια νοσήματα του αναπνευστικού (χορήγηση οξυγόνου, πνευμονοπάθεια κ.α.)
* Σοβαρή καρδιακή νόσος (πρόσφατο έμφραγμα, μυοκαρδιοπάθεις κ.α.)
* Σοβαρή υπατική ανεπάρκεια
* Άτομα σε ανοσοκατοστολή (με βάση τον κωδικό του νοσήματος και της αγωγής)

Λεπτομέρειες και οδηγίες στην ιστοσελίδα <https://emvolio.gov.gr>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |